ananddey/assamese-wiki-corpus huggingface dataset:
ৰসনা আত্ৰেয়

ৰসনা আত্ৰেয়া এগৰাকী ভাৰতীয় ইংৰাজী ভাষাৰ লেখিকা। তেওঁৰ প্ৰথম উপন্যাস টেল এ থাউজেণ্ড লাইছ ২০১২ চনৰ টিবৰ জোনছ ছাউথ এছিয়া পুৰস্কাৰৰ চূড়ান্ত তালিকাত স্থান লাভ কৰিছিল। তেওঁ এলায়েন্স অৱ ইণ্ডিপেণ্ডেণ্ট অথৰ্ছৰ ভাৰতীয় দূত হিচাপেও কাৰ্যনিৰ্বাহ কৰে।

জীৱনী

ৰসনাই দেশজুৰি কেন্দ্ৰীয় বিদ্যালয়সমূহত অধ্যয়ন সম্পূৰ্ণ কৰে। তেওঁ ওচমানিয়া বিশ্ববিদ্যালয়ৰপৰা ইনষ্ট্ৰুমেণ্টেচন ইঞ্জিনিয়াৰিঙত বি. ই. ডিগ্ৰী আৰু মাৰকুৱেট বিশ্ববিদ্যালয়, মিলৱকি, যুক্তৰাষ্ট্ৰৰপৰা কম্পিউটাৰ ইঞ্জিনিয়াৰিঙত এম. এছ. ডিগ্ৰী লাভ কৰে। তেওঁ বে এৰিয়া উইমেন এগেইনষ্ট ৰেপ সংস্থাৰপৰা ‘ভলাণ্টিয়াৰ ৰেপ ক্ৰাইচিছ’ পৰামৰ্শদাতা হিচাপে প্ৰশিক্ষণো লাভ কৰে।

তেওঁ ‘দ্য ইণ্ডিয়া ৰিডাথন’ৰ প্ৰতিষ্ঠাতা, যি ভাৰতীয় উপমহাদেশ (ভাৰত, পাকিস্তান, শ্ৰীলংকা, বাংলাদেশ, ম্যানমাৰ, নেপাল আৰু মালদ্বীপ)ত পটভূমি থকা স্ব-প্ৰকাশিত গ্ৰন্থ (ই-বুক আৰু অডিঅ’) পাঠকৰ মাজত পৰিচয় কৰাই দিয়াৰ এক মঞ্চ। তেওঁৰ আন উপন্যাসসমূহ হৈছে টেম্পল ইজ নট মাই ফাদাৰ, ২৮ ইয়াৰ্ছ এ বেচেলৰ, আৰু ভেলি আইল ছিক্ৰেটছ (টবি নীলৰ ‘লেই ক্ৰাইম ছিৰিজ’ৰ ওপৰত আধাৰিত এখন কিণ্ডল ৱৰ্ল্ডছ নভেলা)।

সমালোচনামূলক স্বীকৃতি

টেল এ থাউজেণ্ড লাইছ ২০১২ চনৰ টিবৰ জোনছ ছাউথ এছিয়া পুৰস্কাৰৰ চূড়ান্ত তালিকাত স্থান লাভ কৰে। তেওঁৰ প্ৰথম তিনিখন উপন্যাসত নাৰী-কেন্দ্ৰিক বিষয়-বস্তু প্ৰাধান্য পাইছে। ভেলি আইল ছিক্ৰেটছৰ জৰিয়তে তেওঁ থ্ৰিলাৰ ধাৰালৈ আগবাঢ়ে।

ৰসনাই পৰম্পৰাগত প্ৰকাশন চুক্তি অগ্ৰাহ্য কৰি নিজৰ গ্ৰন্থসমূহ স্ব-প্ৰকাশ কৰে। ভাৰতৰ বহু আগশাৰীৰ প্ৰকাশনমাধ্যমে তেওঁক স্ব-প্ৰকাশন সম্পৰ্কে সাক্ষাৎকাৰ গ্ৰহণ কৰিছে।

কৰ্মশালা আৰু আলোচনাচক্ৰ

পেনেলিষ্ট, ‘নেভিগেটিং দ্য ৰোড টু সেল্ফ পাব্লিশিং’, টাইমছ লিট ফেষ্ট, ৪ ডিচেম্বৰ ২০১৬।
কৰ্মশালা, ‘দ্য আৰ্ট অৱ সেল্ফ পাব্লিশিং’, হায়দৰাবাদ লিট ফেষ্ট, ২৪ জানুৱাৰী ২০১৫।
পেনেলিষ্ট, প্ৰকাশন বিষয়ক আলোচনা, হায়দৰাবাদ লিট ফেষ্ট, ২০ জানুৱাৰী ২০১৩।
পেনেলিষ্ট, প্ৰকাশন বিষয়ক আলোচনা, জয়পুৰ সাহিত্য উৎসৱ, ২৪ জানুৱাৰী ২০১৩।

গ্ৰন্থ তালিকা

টেল এ থাউজেণ্ড লাইছ
টেম্পল ইজ নট মাই ফাদাৰ
২৮ ইয়াৰ্ছ এ বেচেলৰ
ভেলি আইল ছিক্ৰেটছ

তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:লেখিকা
পাণিনি

পাণিনি (আনুমাণিক খৃষ্টপূৰ্ব ৭ম-৮ম শতিকা) প্ৰাচীন ভাৰতৰ এজন সংস্কৃত ব্যাকৰণবিদ আছিল। তেওঁৰ জন্ম হৈছিল পাকিস্তানৰ খাইবাৰ পখতুনখোৱা প্ৰদেশৰ আধুনিক চৰছাদ্দা - চহৰৰ উপকণ্ঠ অঞ্চলৰ পুষ্কলাৱতী, গান্ধাৰত। পাণিনি সংস্কৃত ব্যাকৰণৰ বাবে পৰিচিত, বিশেষকৈ সহায়ক পণ্ডিত বেদাংগৰ ব্যাকৰণ শাখাৰ মূল গ্ৰন্থ অষ্টাধ্যায়ী (अष्टाध्यয়ী অৰ্থাৎ "আঠটা অধ্যায়") নামেৰে জনাজাত ব্যাকৰণত সংস্কৃত ৰূপবিজ্ঞান, বাক্য গঠন আৰু বৈদিক ধৰ্মৰ (হিন্দু ধৰ্ম) অৰ্থবিজ্ঞান শাখাৰ ৩,৯৫৯টা নিয়ম প্ৰণয়নৰ বাবে জনাজাত।

উদ্ধৃতি

যদিও ইয়াৰ বিশেষ প্ৰকৃতিৰ বাবে ইয়াৰ খ্যাতি বহু পৰিমাণে সীমিত, তথাপিও পাণিনিৰ ব্যাকৰণ যে যিকোনো প্ৰাচীন সভ্যতাৰ অন্যতম বৌদ্ধিক কৃতিত্ব, আৰু বিশ্বৰ যিকোনো ঠাইতে ১৯ শতিকাৰ আগতে ৰচিত আটাইতকৈ বিশদ আৰু বৈজ্ঞানিক ব্যাকৰণ তাত কোনো সন্দেহ নাই।
ব্যাকৰণ সম্পৰ্কীয় অষ্টধ্যায়ী সংস্কৃত গ্ৰন্থ খ্ৰীষ্টপূৰ্ব ষষ্ঠৰ পৰা ৫ম শতিকাত ভাৰতীয় ব্যাকৰণবিদ পানিনিয়ে ৰচনা কৰিছিল। এই গ্ৰন্থখনে ধ্ৰুপদী সংস্কৃতৰ ভাষিক মানদণ্ড নিৰ্ধাৰণ কৰে। ইয়াত বৈদিক ধৰ্মত বিকশিত হোৱা ধ্বনিবিজ্ঞান আৰু ব্যাকৰণ বিজ্ঞানৰ সাৰাংশ ৪০০০ সূত্ৰত উল্লেখ কৰা হৈছে। সংস্কৃত ভাষাৰ ৰূপবিজ্ঞান আৰু বাক্য গঠনৰ সংজ্ঞা নিৰূপণৰ বাহিৰেও পানিনিয়ে তেওঁৰ ৰচনাক আঠটা অধ্যায়ত বিভক্ত কৰিছিল, প্ৰতিটো অধ্যায়ক আৰু চাৰিটাকৈ অধ্যায়ত বিভক্ত কৰা হৈছে।
অষ্টাধ্যায়ীয়ে কথিত ভাষাত ব্যৱহাৰ কৰা আৰু পবিত্ৰ গ্ৰন্থৰ ভাষাৰ লগত খাপ খোৱা ব্যৱহাৰৰ মাজত পাৰ্থক্য ৰাখে। অষ্টধ্যায়ী বৰ্ণনাত্মক হোৱাৰ লগতে বিৱৰণাত্মক। মেটাৰুল, ৰূপান্তৰ আৰু পুনৰাবৃত্তিৰ জটিল ব্যৱহাৰৰ বাবে অষ্টধ্যায়ীৰ ব্যাকৰণক টুৰিং মেচিনৰ সৈতে তুলনা কৰা হৈছে, যিটো এটা আদৰ্শগত গাণিতিক আৰ্হি যিয়ে যিকোনো কম্পিউটিং যন্ত্ৰৰ যুক্তিসংগত গঠনক ইয়াৰ প্ৰয়োজনীয় বস্তুলৈ হ্ৰাস কৰে।

উৎস

শ্ৰেণী:ভাৰতীয় লোক
শ্ৰেণী:গ্ৰন্থ
দিলীপ ফুকন

দিলীপ ফুকন (Dilip Phookan) (জন্মঃ ১ আগষ্ট ১৯৫৫-) অসমীয়া সাহিত্যৰ এগৰাকী বিশিষ্ট কবি, ঔপন্যাসিক আৰু সাহিত্য সমালোচক। তেখেতৰ জন্ম হয় বোকাখাতৰ কুৰুৱাবাহীত। বৰ্তমান তেখেত তেজপুৰৰ বাসিন্দা। সত্তৰৰ দশকতে অসমীয়া সাহিত্যত কবি হিচাপে আত্মপ্ৰকাশ কৰা দিলীপ ফুকনে চাৰিখন কবিতা পুথি,এখন উপন্যাস ৰচনা কৰিছে। তদুপৰি অসমীয়া সাধুকথাসমূহৰ বস্তুনিষ্ঠ আলোচনাৰে লোকজীৱনৰ মনোধ্বনি শীৰ্ষক গ্ৰন্থ ৰচনা কৰিছে।

কবিতা পুথি

বিপ্লৱ প্লাৱন
দৈকলা সাতোঁৰে য'ত
দুনাই অগ্নিত আখৈ ফুটে
দৈৱাৎ এহালি দেওহাঁহ (২০২১)

উপন্যাস

জল পদুমৰ পানচৈ

উপন্যাসিকা

অস্তি ধনশিৰি তীৰে (সাতসৰী (আলোচনী) প্ৰকাশিত)

অন্যান্য গ্ৰন্থ

লোকজীৱনৰ মনোধ্বনি

বঁটা

নৰ্থ-ইষ্ট ফাউণ্ডেচনৰ ধ্ৰুৱজ্যোতি বৰা সাহিত্য পুৰস্কাৰ (২০২২)

তথ্যসূত্ৰ
সীতাৰা এছ

সীতাৰা এছ (জন্ম ১৫ ছেপ্টেম্বৰ ১৯৭২) এগৰাকী কেৰালাৰ মালয়ালম ভাষাৰ ভাৰতীয় লেখিকা আৰু অনুবাদক। তেওঁৰ গ্ৰন্থসমূহত প্ৰায়ে মহিলাৰ সমস্যা, লিংগ-সংঘাত আৰু লেছবিয়ান অধিকাৰৰ বিষয়সমূহ উত্থাপন কৰা দেখা যায়। তেওঁ অনুবাদক হিচাপেও পৰিচিত।

প্ৰাৰম্ভিক জীৱন আৰু শিক্ষা

সীতাৰাৰ জন্ম আৰু ডাঙৰ-দীঘল কাছাৰগোড জিলাত। তেওঁ কেলিকট বিশ্ববিদ্যালয়ৰপৰা ইংৰাজী সাহিত্যত স্নাতকোত্তৰ ডিগ্ৰী আৰু সাংবাদিকতাত ডিপ্লোমা লাভ কৰে। সৰু বয়সতেই তেওঁ জীৱন-সংকটজনক কেন্সাৰত আক্ৰান্ত হৈছিল। তেওঁ কৈছে যে কেন্সাৰৰ সৈতে দীৰ্ঘদিনীয়া সংগ্ৰাম আৰু সামাজিক কুসংস্কাৰৰ অভিজ্ঞতাই তেওঁৰ তীক্ষ্ণ আৰু প্ৰতিবাদী সাহিত্যশৈলীৰ গঢ় দিছে।

সাহিত্যিক কৰ্ম

সীতাৰা কেৰালাৰ অন্যতম আগশাৰীৰ সমকালীন মহিলা লেখিকা হিচাপে গণ্য। তেওঁ মালয়ালম ভাষাত বহু জনপ্ৰিয় গ্ৰন্থ ৰচনা কৰিছে, যাৰ ভিতৰত কথাকল, ইডম, বেশকাপৰ্চা আৰু উষ্ণগ্ৰহঙ্গলুদে স্নেহম উল্লেখযোগ্য। তেওঁৰ ৰচনাবোৰত জনসমাজত মহিলাৰ ওপৰত হোৱা দমন-পীড়ন আৰু যৌনতা বিষয়ক প্ৰশ্নসমূহ স্পষ্টভাৱে প্ৰতিফলিত হয়। তেওঁৰ গল্পসমূহত আধুনিক জীৱনৰ জটিলতা মহিলাৰ দৃষ্টিকোণৰপৰা উপস্থাপন কৰা হয় আৰু তাত প্ৰতিবাদী সুৰ স্পষ্ট।

সীতাৰাই নোবেল বিজয়ী মালালা ইউছুফজাইৰ গ্ৰন্থ মালয়ালমলৈ অনুবাদ কৰিছে। তেওঁৰ চুটি গল্প অগ্নি কেৰালা বিশ্ববিদ্যালয়ৰ ইংৰাজী সাহিত্য পাঠ্যক্ৰমত অন্তৰ্ভুক্ত হৈছে।

অন্যান্য অৱদান

তেওঁৰ চুটি গল্প অগ্নিৰ আধাৰত এখন জনপ্ৰিয় চলচ্চিত্ৰ নিৰ্মাণ কৰা হৈছে। তেওঁ টেলিভিছনৰ বাবে শিশুসংক্ৰান্ত বিষয়ত মুক্ত পেছাদাৰী কণ্টেণ্ট ৰাইটাৰ হিচাপেও কাম কৰিছে।

বঁটা আৰু স্বীকৃতি

সীতাৰাৰ সাহিত্যকৰ্ম সাহিত্য অকাডেমিৰদ্বাৰা স্বীকৃত হৈছে আৰু ২০০৪ চনত তেওঁ স্বৰ্ণ জয়ন্তী বঁটা লাভ কৰে। তেওঁ কেৰালা সাহিত্য অকাডেমি বঁটাও লাভ কৰিছে। ইয়াৰ উপৰি তেওঁ কথা বঁটা আৰু গীতা হিৰণ্যন এণ্ডাওমেণ্ট বঁটা আদি বহু সাহিত্য বঁটা লাভ কৰিছে।

গ্ৰন্থপঞ্জী

ইংৰাজী ভাষাত

লেছবিয়ান ষ্ট’ৰিজ ইন মালয়ালম (২০১৭), চিহ্না পাব্লিশাৰ্ছ

মালয়ালম ভাষাত

কথাকল (২০১৭), ডি চি বুকছ
উষ্ণগ্ৰহঙ্গলুদে স্নেহম (২০১৫), ডি চি বুকছ
ৱেয়িলিল ওৰু কালিয়ে঴ুথুকাৰী (২০১৫), মাথৃভূমি প্ৰকাশন
কৰুথা কুপ্পায়াক্কাৰী (২০১০), ডি চি বুকছ
ইডম (২০১২), ডি চি বুকছ
অগ্নিয়ুম কথাকলুম (২০১৫), মাথৃভূমি বুকছ
লেছব’চে : মালয়ালথিলে লেছবিয়ান কথাকল (২০১৭), চিহ্না পাব্লিশাৰ্ছ
নৃত্যশালা (২০২০), ডি চি বুকছ
বেশকাপৰ্চা (২০২০), ডি চি বুকছ
এন্তেয়ুম কথা (২০২১), ডি চি বুকছ

তথ্যসূত্ৰ

শ্ৰেণী:কেৰালাৰ ব্যক্তি
শ্ৰেণী:ভাৰতীয় নাৰীবাদী
শ্ৰেণী:ভাৰতীয় নাৰীবাদী লেখক
শ্ৰেণী:লেখিকা
জিন চিংকফৰ্ড

জিন ক্ৰেগ চিংকফৰ্ড (জন্ম ১৯৩৩) এগৰাকী আমেৰিকান দন্ত চিকিৎসক আৰু একাডেমিক প্ৰশাসক। তেওঁ আমেৰিকাৰ দন্ত চিকিৎসা বিদ্যালয়ৰ প্ৰথমগৰাকী মহিলা ডীন আছিল। আমেৰিকান ডেণ্টেল এডুকেচন এছ’চিয়েশ্যনৰ ৰেচিডেন্সত জ্যেষ্ঠ পণ্ডিত আৰু হাৱাৰ্ড বিশ্ববিদ্যালয়ৰ ডেণ্টেল স্কুলৰ অধ্যাপিকা আৰু ডীন এমেৰিটাছ।

জীৱনী

১৯৩৩ চনত জন্মগ্ৰহণ কৰা চিংকফৰ্ডৰ চাৰিগৰাকী ভগ্নীৰ কেউগৰাকীয়ে উচ্চশিক্ষা ল’ব বিচাৰিছিল আৰু তাৰে ভিতৰত এগৰাকী আছিল জিন। তেওঁ কয় যে তেওঁৰ পিতৃ-মাতৃ, এজন দাদা আৰু কেথলিক মধ্যবিদ্যালয়ত পোৱা অভিজ্ঞতাই তেওঁৰ অনুশাসিত লালন-পালনত অৰিহণা যোগাইছিল। তেওঁ ৱাশ্বিংটন ডি চিৰ ডানবাৰ হাইস্কুলত পঢ়িছিল, যিখন বিদ্যালয় আছিল উচ্চ কৃতিত্বসম্পন্ন আফ্ৰিকান আমেৰিকানসকলৰ বাবে, য'ত তেওঁ কেডেট কৰ্পৰ সদস্য আছিল।

পিছলৈ তেওঁ হাৱাৰ্ডৰ প্ৰষ্ট'ডণ্টিকছ বিভাগৰ অধ্যক্ষতা কৰে, আৰু ১৯৭৪–১৯৭৫ চনত শিশু দন্ত চিকিৎসাৰ ৰেচিডেন্সি সম্পূৰ্ণ কৰে। ১৯৭৫ চনৰ ১ জুলাইত ছিংকফৰ্ড আমেৰিকাৰ দন্ত চিকিৎসা বিদ্যালয়ৰ প্ৰথমগৰাকী মহিলা ডীন হিচাপে নিযুক্তি লাভ কৰে যেতিয়া তেওঁক হাৱাৰ্ড বিশ্ববিদ্যালয়, স্কুল অৱ ডেণ্টিষ্ট্ৰিৰ ডীন হিচাপে নিযুক্তি দিয়া হয়। ১৯৯১ চনলৈকে ছিংকফৰ্ড ডীন হৈ আছিল।
তাৰ পিছত ছিংকফৰ্ড আমেৰিকান ডেণ্টেল এডুকেচন এছ'চিয়েচনৰ সহযোগী কাৰ্যবাহী সঞ্চালক হয়। ১৯৯৮ চনত তেওঁ ইয়াৰ চেণ্টাৰ ফৰ ইকুইটি এণ্ড ডাইভাৰচিটি স্থাপন কৰে আৰু ১৭ বছৰ ধৰি ইয়াৰ পৰিচালনা কৰে।

২০১৫ চনত চিংকফৰ্ডে আমেৰিকান ডেণ্টেল এছ'চিয়েচনৰপৰা ডিষ্টিংচড চাৰ্ভিচ বঁটা লাভ কৰে। নেশ্যনেল ক’লিচন অৱ ১০০ ব্লেক উইমেনৰপৰা কেণ্ডেছ বঁটাও অতীত লাভ কৰিছে। তেওঁ ইনষ্টিটিউট অৱ মেডিচিনৰ সদস্য আৰু আমেৰিকান কলেজ অৱ ডেণ্টিষ্ট আৰু ইণ্টাৰনেশ্যনেল কলেজ অৱ ডেণ্টিষ্টৰ ফেলো।

চিংকফৰ্ডে হাৱাৰ্ড বিশ্ববিদ্যালয়ত স্বামী ষ্টেনলীক লগ পাইছিল। তেওঁ হৃদৰোগ বিশেষজ্ঞ হৈ আছিল।

তথ্যসূত্ৰ

শ্ৰেণী:মহিলা দন্ত চিকিৎসক
খগেশ সেন ডেকা

খগেশ সেন ডেকা (জন্ম:১৬ অক্টোবৰ ১৯৫৩ - ১৯ মাৰ্চ ২০২৫ ) অসমীয়া ভাষাৰ গৱেষক আৰু ব্যাকৰণবিদ আছিল। তেওঁ পূব কামৰূপ মহাবিদ্যালয়ৰ অসমীয়া বিভাগৰ অধ্যাপক আছিল।

জন্ম

তেওঁৰ জন্ম হয় কামৰূপ জিলাৰ কৰৰা মৌজাৰ ক্ষুদ্ৰহাজাৰা গাঁৱত, ১৯৫৩ চনৰ ১৬ অক্টোবৰ তাৰিখে। পিতৃ : স্বৰ্গীয় ধনপতি ডেকা (কৰৰা হাইস্কুলৰ অৱসৰপ্ৰাপ্ত প্ৰধান শিক্ষক)। মাতৃ : স্বৰ্গীয়া যোগেশ্বৰী ডেকা।

শিক্ষা

প্ৰাথমিক : ক্ষুদ্ৰহাজাৰা প্ৰাথমিক বিদ্যালয়,
হাইস্কুল : কৰৰা হাইস্কুল,
প্ৰাক বিশ্ববিদ্যালয় (বিজ্ঞান) : আৰ্য্য বিদ্যাপীঠ কলেজ।
স্নাতক (অসমীয়া অনাৰ্ছ) : আৰ্য্য বিদ্যাপীঠ কলেজ (১৯৭৫)।
স্নাতকোত্তৰ : অসমীয়া (ভাষা শাখা), গুৱাহাটী বিশ্ববিদ্যালয় (১৯৭৭)।
পিএইচ, ডি, : গুৱাহাটী বিশ্ববিদ্যালয় ( গৱেষণাৰ বিষয় : অসমীয়া ব্যাকৰণৰ ক্ৰমবিকাশ : এটি বিশ্লেষণাত্মক অধ্যয়ন। তত্ত্বাৱধায়ক : ড॰ ৰমেশ পাঠক)।

কৰ্মজীৱন

এম, এ, পৰীক্ষাৰ ফলাফল ওলোৱাৰ পূৰ্বে কেইদিনমান কৰৰা হাইস্কুলত শিক্ষকতা।
১৯৭৮ চনৰ মাৰ্চ মাহৰ ১৩ তাৰিখে ছয়গাঁও কলেজত যোগদান।
১৯৭৮ চনৰ জুলাই মাহৰ ১৮ তাৰিখৰ পৰা ১৯৮৭ চনৰ ৯ মাৰ্চলৈ বকোৰ জে, এন, কলেজত অধ্যাপনা।
১৯৮৭ চনৰ ১০ মাৰ্চৰ পৰা ২০১৫ চনৰ ৩১ মাৰ্চলৈ বাইহাটা চাৰিআলিৰ পূব কামৰূপ কলেজত অধ্যাপনা আৰু সহযোগী অধ্যাপক তথা মুৰব্বী হিচাপে অৱসৰ গ্ৰহণ।
কিছু দিনৰ বাবে গুৱাহাটী বিশ্ববিদ্যালয়ৰ অসমীয়া বিভাগত অতিথি অধ্যাপকৰূপে যোগদান।

সাহিত্যৰাজি

অসমীয়া বানান সমস্যা (সম্পা), ১৯৯৮, বাইহাটা চাৰিআলি সাহিত্য সভা।
অসমীয়া ভাষা সাহিত্য সংস্কৃতি বীথিকা (ড॰ নৰেন চন্দ্ৰ দাস আৰু ড॰ উমেশ চন্দ্ৰ ডেকাৰ সৈতে যুটীয়াভাৱে ৰচিত)। ১৯৯৯, পূৰ্বাঞ্চল প্ৰকাশ।
ভাষা-চিন্তা-বিচিত্ৰা (ড॰ নগেন ঠাকুৰৰ সৈতে যুটীয়াভাৱে সম্পাদিত)। ১৯৯৯, পূবেৰুণ প্ৰকাশ।
ব্যাকৰণ : প্ৰাচ্য আৰু পাশ্চাত্য। ১ম প্ৰকাশ ২০০০, পূবেৰুণ প্ৰকাশ। ৩য় প্ৰকাশ, ২০১৫, জ্যোতি প্ৰকাশন।
পূব কামৰূপ অঞ্চলৰ বৌদ্ধিক পটভূমি আৰু অধ্যক্ষ তৰুণ চন্দ্ৰ ডেকা, ২০১৪, পূব কামৰূপ কলেজ।
ভাষা-চিন্তাৰ ৰেঙনি, ২০১৬, জ্যোতি প্ৰকাশন।
ব্যাকৰণ : তত্ত্ব আৰু তাত্ত্বিক, ২০১৭, বান্ধৱ।
Grammar of the Assamese Language William Robinson Nathan Brown G. F. Nicholl (Co-ed with Dr. Prabin Ch. Das).
প্ৰসংগ গৌতম বুদ্ধ (অনূদিত), ২০১৯, জ্যোতি প্ৰকাশন।
মধ্যভাৰতীয় আৰ্যভাষা আৰু সাহিত্য,২০২০, অসম সাহিত্য সভা।
অসমীয়া ব্যাকৰণ আৰু ভাষাতত্তবৰ ৰূপৰেখা, ২০২০, বান্ধৱ।
মনন আৰু বীক্ষণ (সম্পাদনা- ড৹ প্ৰভাত ভূঞা), ২০২১, পাঞ্চজন্য।
খগেশ সেন ডেকাৰ ফে’চবুক মাধুৰী, (সম্পাদনা আব্দুল মজিদ শ্বেখ) ২০২১।
ভাষাতত্ত্বৰ সাধক খগেশ সেন ডেকা (অভিনন্দন গ্ৰন্থ, সম্পাদনা প্ৰভাত ভূঞা আৰু পূন্যপ্ৰভা বৰুৱা), ২০১৯ প্ৰকাশ পাইছে।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া শিক্ষাবিদ
শ্ৰেণী:মৃত ব্যক্তি
ৰে'জ অৱ এঞ্জেল্‌ছ

ৰে'জ অৱ এঞ্জেল্‌ছ ১৯৮০ চনত প্ৰকাশিত ছিডনী শ্বেলডনৰ এক উপন্যাস। এই উপন্যাসখনত জেনিফাৰ পাৰ্কাৰ নামৰ এগৰাকী মহিলা আইনবিদৰ কাহিনী আছে যিয়ে এক ভুল বুজাবুজিৰ পৰিণতিত জীৱনৰ সকলো আশা-সপোন হেৰুৱাই পেলায়। কালক্ৰমত জেনিফাৰে তাইৰ পুনৰুত্থানত সহায় কৰা এক ৰাজনীতিবিদ আৰু প্ৰথমতেই তাইক ভুল বুজাবুজিৰ চিকাৰ সজোৱা এক অপৰাধীৰ লগত প্ৰেমত পৰি দিক্‌বিদিক্‌ হেৰুৱায়।

কাহিনীৰ সাৰাংশ

জেনিফাৰ পাৰ্কাৰ নিউয়ৰ্কৰ জিলা ন্যায়াগাৰৰ সহকাৰী উকিল। কিন্তু ধুনীয়া,অনভিজ্ঞ জেনিফাৰ অপৰাধ জগতৰ এক নামজ্বলা অপৰাধী মাইকেল ম’ৰেট্টিয়ে পেলোৱা এক জালত বন্দী হৈ পৰে। মেনহেট্টেনৰ চৰকাৰী অধিবক্তা ৰবাৰ্ট ডি ছিলভাই এই ঘটনাৱলীৰ কাৰণে জেনিফাৰক দোষী সাব্যস্ত কৰি তাইক কামৰ পৰা বৰ্খাস্ত কৰে আৰু তাইৰ কেৰিয়াৰ ধ্বংস কৰাৰ শপত গ্ৰহণ কৰে।

ঘটনাৰ সত্যাসত্য প্ৰমাণকৰা বুলি আনুষ্ঠানিকভাৱে দেখুৱাবলৈ ডি ছিলভাই আডাম ৱাৰ্ণাৰনামৰ এক যুৱ অধিবক্তাক জেনিফাৰৰ ওচৰলৈ পঠিয়ায়। কিন্তু আডামে গম পাই যে জেনিফাৰ নিৰ্দোষী। আডাম বিবাহিত হোৱা সত্ত্বেও দুয়োৰে মাজত প্ৰেমৰ সূত্ৰপাত হয় আৰু আডামে জেনিফাৰক আইনবিদ হিচাপে প্ৰতিষ্ঠা লাভ কৰাত সহায় কৰে। আনহাতে দৃঢ়মনা জেনিফাৰৰ সফলতা দেখি মাইকেলে তাইক নিজা অধিবক্তা হিচাপে পাবলৈ বিচাৰে।

ইপিনে ৰাষ্ট্ৰপতি পদৰ প্ৰাৰ্থী আডামৰ এই বিবাহ বহিৰ্ভূত সম্পৰ্কৰ কথা জনাজাত হ’লে তেওঁৰ পৰাজয় নিশ্চিত বুলি ভাবি জেনিফাৰ আৰু আডামৰ পত্নী মেৰীয়ে নিৰ্বাচনলৈ বিবাহ বিচ্ছেদ তথা পুনৰ্বিবাহ নকৰিবলৈ সিদ্ধান্ত কৰে। কিন্তু মেৰীয়ে কৌশলেৰে আডামৰ লগত মিলিত হৈ নিজকে গৰ্ভৱতী কৰাত সক্ষম হয়। আডাম নিৰ্বাচনত জয়ী হয় কিন্তু পত্নীৰ গৰ্ভাৱস্থাৰ কথা জানি জেনিফাৰক কয় যে তেওঁ তাইক ভাল পায় কিন্তু দুয়োৰে মিলন অসম্ভৱ। জেনিফাৰে এয়া মানি লয় কিন্তু আডামৰ আগত উল্লেখ নকৰে যে আডামৰ লগত হোৱা প্ৰেমৰ পৰিণতিত তায়ো অন্তঃসত্তা।

জেনিফাৰে এটি পুত্ৰ সন্তানৰ জন্ম দিয়ে যাৰ নাম ৰাখে য’শ্বুৱা আডাম পাৰ্কাৰ আৰু তাই নিজৰ কামত ব্যস্ত হৈ পৰে। ইপিনে মাইকেলে বাৰে বাৰে জেনিফাৰৰ লগত বন্ধুত্ব স্থাপনৰ চেষ্টা চলায় যদিও সফল নহয়। কিন্তু এবাৰ য’শ্বুৱাক এজন অপৰাধীয়ে অপহৰণ কৰি নিয়াত মাইকেলে তাক উদ্ধাৰ কৰে। ইয়াত কৃতজ্ঞ হৈ জেনিফাৰে মাইকেলৰ হৈ কাম কৰিবলৈ লয়। ঘটনাৰ পাকচক্ৰত যশ্বুৱাৰ মৃত্যু হয়। আডামৰে সম্পৰ্কৰ কথা জানি মাইকেলে জেনিফাৰক বিশ্বাসঘাটক বুলি ভাবে আৰু হত্যাৰ চেষ্টা কৰে। এফ বি আইৰ এক অভিযানত মাইকেলৰ মৃত্যু হয় আৰু আডামৰ প্ৰভাৱত জেনিফাৰ ৰক্ষা পৰে। আডামে আমেৰিকাৰ ৰাষ্ট্ৰপতি হিচাপে শপত গ্ৰহণ কৰা দৃশ্য জেনিফাৰে টিভিত চাই থকা অৱস্থাত উপন্যাসখনৰ সমাপ্তি ঘটে।

চলচ্চিত্ৰ অভিযোজন

১৯৮৩ চনত ছিডনী শ্বেলডনছ ৰেজ অৱ এঞ্জেল্ছ নামৰ এক টেলিফিল্ম নিৰ্মিত হয় য’ত জেকলীন স্মিথ, আৰমাণ্ড আছন্টে আৰু কেন হাৱাৰ্ডে অভিনয় কৰে। 1986 চনত ইয়াৰ এক ছিকুৱেল ৰেজ অৱ এঞ্জেল্ছ: দ্য ষ্ট’ৰী কনটিন্যুজ নিৰ্মিত হয়।

১৯৮৬ চনত ইয়াৰ ওপৰত সম্যকভাৱে আধাৰ কৰি "ৰাজাৱিন্টে মাকান" নামৰ এক মালায়ালম চলচ্চিত্ৰ নিৰ্মিত হয় যিয়ে ইয়াৰ অভিনেতা মোহনলালক ৰাতিটোৰ ভিতৰতে এক তাৰকাত পৰিণত কৰে। এই ছবিখনে যথেষ্ট সফলতা লাভ কৰে। পিছলৈ ইয়াক "মাক্কাল এন পক্কম" নামেৰে তামিল ভাষাত পুনৰ্নিৰ্মাণ কৰা হয় য’ত সত্যৰাজ, অম্বিকা, ৰাজেশ, নাগেশ, ৰঘূৱৰণ আদিয়ে অভিনয় কৰে।

তথ্য সংগ্ৰহ

SidneySheldon.com | Bookshelf

শ্ৰেণী:ইংৰাজী গ্ৰন্থ
শ্ৰেণী:আমেৰিকান উপন্যাস
ভোডাফ'ন ভাৰত

পূৰ্বতে ভোডাফ'ন এছাৰ আৰু হাটচিছন এছাৰ নামেৰে প্ৰখ্যাত বৰ্তমানৰ ভোডাফ'ন ভাৰত দেশৰ তৃতীয় বৃহত্তম ম'বাইল সেৱা যোগানকাৰী প্ৰতিষ্ঠান। গ্ৰাহকৰ পৰিসংখ্যাৰ তথ্যৰ পৰা এয়াৰটে'ল আৰু ৰিলায়েন্স কমিউনিকেছনছৰ পিছতেই ভোডাফ'ন ভাৰতৰ স্থান। মহাৰাষ্ট্ৰৰ মুম্বাইত মুখ্য কাৰ্যালয় থকা প্ৰতিষ্ঠানটোৱে প্ৰায় সমগ্ৰ দেশতেই ম'বাইল দূৰসংযোগ সেৱা আগবঢ়ায়। নৱেম্বৰ ২০১১ ৰ তথ্য অনুসৰি দেশত বৰ্তমান ভোডাফ'নৰ গ্ৰাহকৰ সংখ্যা প্ৰায় ১৪৬.৮৪ মিলিয়ন (১৪.৬৮৪ কোটি)।

গ্ৰাহক ভুক্তিৰ পৰিসংখ্যা

২০১৩ চনৰ জানুৱাৰী মাহৰ তথ্যানুসাৰে ভাৰতত ভ'ডাফনৰ গ্ৰাহকৰ পৰিসংখ্যা তলত দিয়া ধৰণৰ।

+২০১৩ চনৰ জানুৱাৰী মাহৰ তথ্যানুসাৰে ভাৰতত ভ'ডাফনৰ গ্ৰাহকৰ পৰিসংখ্যা
টেলিকম চাৰ্কল
গ্ৰাহকৰ সংখ্যা
গুজৰাট ১৫,৮০১,১১৬
উত্তৰ প্ৰদেশ(পূৱ) ১৪, ৫২৬,২৩৬
মহাৰাষ্ট্ৰ ১২,৯৭৭,১২৩
পশ্চিম বংগ ১১,১৬৫,৬৬৭
তামিলনাডু ৯,৭৭৭,৯২৭
ৰাজস্থান ৮,৫৬৫,৩৬৬
উত্তৰ প্ৰদেশ(পশ্চিম) ৮,৯৯৯,০৭৩
অন্ধ্ৰ প্ৰদেশ ৬,০৮০,৯১৬
দিল্লী ৮,৪৪৯,১২০
গোৱা ৭,১৩৪,৫৭৬
কৰ্ণাটক ৬,৪৫২,৬২০
কেৰালা ৬,০৬৭,৫০৬
বিহাৰ ৬,৩৮১,২৭৮
কলকাতা ৪,০৮৪,২৮৪
পঞ্জাব ৪,৩০৯,৮৫৩
হাৰিয়ানা ৪,৪৩৭,০১৫
মধ্য প্ৰদেশ আৰু চত্তীশগড় ৪,১০১,৮৭৭
চেন্নাই ২,০৯১,৪১১
ওড়িশা ২,৭৮৯,৫৭৫
অসম ২,১৮৮,০৭৩
উত্তৰ পূৱ ৯২৮,৫৬৩
জম্মু আৰু কাশ্মীৰ ৬৬৬,০০৯
হিমাচল প্ৰদেশ ৪৭৫,৩২৯
মুম্বাই ৬,১৬০,৩৫৩

ভ'ডাফন ভাৰতৰ মুঠ গ্ৰাহকৰ সংখ্যা : ১৪১,৫১৯,৮৪০, অৰ্থাৎ ই সমগ্ৰ দেশৰ মুঠ ম'বাইল গ্ৰাহক সংখ্যা ৬৫৭,১৫৮,০১৩ৰ ২২.৪৪%।

তথ্য সংগ্ৰহ

শ্ৰেণী:দূৰসংযোগ
শ্ৰেণী:কোম্পানী
গৰ্ভপাত বিৰোধী নাৰীবাদ

গৰ্ভপাত বিৰোধী নাৰীবাদ হৈছে কিছুসংখ্যক নাৰীবাদীয়ে কৰা গৰ্ভপাতৰ বিৰোধিতা। গৰ্ভপাত বিৰোধী নাৰীবাদীসকলে হয়তো বিশ্বাস কৰে যে নাৰীৰ অধিকাৰৰ আঁৰৰ নীতিয়েও তেওঁলোকক জীৱন অধিকাৰৰ ভিত্তিত গৰ্ভপাতৰ বিৰোধিতা কৰিবলৈ আহ্বান জনাইছে আৰু গৰ্ভপাতে মহিলাসকলক লাভান্বিত কৰাতকৈ বেছি আঘাতহে দিছে।

আধুনিক গৰ্ভপাত বিৰোধী নাৰীবাদী আন্দোলনে ১৯ শতিকাৰ উদাহৰণ দিছে। ১৯৭০ চনৰ আৰম্ভণিৰ পৰা মাজভাগলৈকে আমেৰিকাত ফেমিনিষ্ট ফৰ লাইফ (FFL) আৰু গ্ৰেট বৃটেইনত উইমেন ফৰ লাইফ প্ৰতিষ্ঠা হোৱাৰ লগে লগে গৰ্ভপাতৰ বহুল অনুমতি দিয়া ৰাষ্ট্ৰসমূহৰ আইনী পৰিৱৰ্তনৰ মাজতে এই আন্দোলনটোৱে গঢ় লৈ উঠিবলৈ আৰম্ভ কৰে। এফ এফ এল আৰু চুজান বি এন্থনী লিষ্ট (SBA List) হৈছে আমেৰিকাৰ গৰ্ভপাত বিৰোধী নাৰীবাদী সংগঠন। গৰ্ভপাত বিৰোধী আন নাৰীবাদী সংগঠনসমূহৰ ভিতৰত নিউ ৱেভ ফেমিনিষ্ট আৰু ফেমিনিষ্ট ফৰ ননহিংলেণ্ট চয়ছ অন্যতম।

দৃষ্টিভংগী আৰু লক্ষ্য

গৰ্ভপাত বিৰোধী নাৰীবাদীসকলে "মাতৃত্ব বিৰোধী সামাজিক মনোভাৱ আৰু নীতিক সমৰ্থন কৰা আৰু মহিলাৰ নাগৰিকত্বৰ প্ৰতি সন্মান সীমিত কৰা"ৰ বাবে গৰ্ভপাতৰ আইনী বিকল্প বিবেচনা কৰে। গৰ্ভপাত বিৰোধী নাৰীবাদীসকলে বিশ্বাস কৰে যে গৰ্ভপাত সমাজৰ দ্বাৰা নিৰ্ধাৰিত এক কাৰ্য আৰু আইনী গৰ্ভপাতে "এখন অযত্নশীল, পুৰুষ প্ৰধান সমাজক স্থায়ী কৰি ৰাখে।" ল'ৰী অকছে (কেলিফৰ্ণিয়া বিশ্ববিদ্যালয়, চান্টা বাৰ্বাৰাৰ নাৰীবাদী অধ্যয়নৰ সহযোগী অধ্যাপিকা) লিখিছে যে যেতিয়া গৰ্ভপাত বৈধ; গৰ্ভপাত বিৰোধী নাৰীবাদীসকলে বিশ্বাস কৰে যে মহিলাসকলে গৰ্ভাৱস্থা আৰু অভিভাৱকত্বক শিক্ষা আৰু কৰ্মক্ষেত্ৰত সম্পূৰ্ণ অংশগ্ৰহণৰ বাধা হিচাপে চাবলৈ ধৰে। আমেৰিকাৰ বিশিষ্ট গৰ্ভপাত বিৰোধী নাৰীবাদী সংগঠনসমূহে আমেৰিকাত গৰ্ভপাতৰ অন্ত পেলাব বিচাৰে। এছ বি এ তালিকাত ইয়াক তেওঁলোকৰ "চূড়ান্ত লক্ষ্য" বুলি উল্লেখ কৰা হৈছে, আৰু এফ এফ এলৰ সভাপতি চেৰিন ফষ্টাৰে কয় যে এফ এফ এলে "সকলো ক্ষেত্ৰতে গৰ্ভপাতৰ বিৰোধিতা কৰে কাৰণ হিংসা হৈছে মৌলিক নাৰীবাদী নীতিৰ উলংঘণ।"

আন আন্দোলনৰ সৈতে সম্পৰ্ক

গৰ্ভপাত বিৰোধী নাৰীবাদীসকলে মূলসুঁতিৰ নাৰীবাদী আন্দোলনৰ পৰিৱৰ্তে গৰ্ভপাত বিৰোধী আন্দোলনৰ অংশ হিচাপে গঠন কৰে।১৯৬০ আৰু ১৯৭০ চনৰ শেষৰ ফালে দ্বিতীয় ঢৌৰ নাৰীবাদৰ যুগত গৰ্ভপাত বিৰোধী নাৰীবাদী উদীয়মান গোটটোৰ নীতি-নিয়মসমূহ মূলসুঁতিৰ নাৰীবাদীসকলে নাকচ কৰিছিল, যিসকলে সমাজত সম্পূৰ্ণ অংশগ্ৰহণৰ বাবে এগৰাকী মহিলাৰ "নিজৰ উৰ্বৰতা নিয়ন্ত্ৰণ কৰাৰ নৈতিক আৰু আইনী অধিকাৰ" বুলি ধৰি লৈছিল৷ তেওঁলোকৰ মতে "এটা মৌলিক নীতি প্ৰতিষ্ঠিত হোৱাৰ প্ৰয়োজন আছিল। সংখ্যালঘুৰ স্থানৰ পৰা গৰ্ভপাত বিৰোধী নাৰীবাদীসকলে কৈছিল যে মূলসুঁতিৰ নাৰীবাদীসকলে সকলো মহিলাৰ হৈ কথা কোৱা নাই।

মূলসুঁতিৰ নাৰীবাদৰ ভিতৰত সন্মানীয় স্থান লাভ কৰিব নোৱাৰাৰ বাবে গৰ্ভপাত বিৰোধী নাৰীবাদীসকলে গৰ্ভপাত বিৰোধী আৰু জীৱনৰ অধিকাৰ বিৰোধী অন্যান্য গোটসমূহৰ সৈতে নিজকে মিলাই লৈছিল। অকছৰ মতে, এই স্থানে অন্যান্য গৰ্ভপাত বিৰোধী গোটৰ পৰা পৃথক নাৰীবাদী পৰিচয়বোধক ক্ষয় কৰিছে, যদিও নাৰী সমৰ্থক যুক্তিসমূহ অন্যান্য গৰ্ভপাত বিৰোধী সমৰ্থকসকলে আগবঢ়োৱা ভ্ৰুণৰ অধিকাৰৰ যুক্তিৰ পৰা পৃথক।

তথ্যসূত্ৰ
তাৰক মেহতা কা উলতা চশমাহ

তাৰক মেহতা কা উলতা চাচমাহ (অনুবাদ "তাৰক মেহতাৰ ওলোটা চশমা"), প্ৰায়ে টিএমকেঅ'চি বুলি সংক্ষিপ্ত ৰূপত, চিত্ৰলেখা আলোচনীৰ বাবে তাৰক মেহতাৰ সাপ্তাহিক স্তম্ভ দুনিয়া নে উন্ধা চাছমাৰ আধাৰত নিৰ্মিত ভাৰতীয় চিটকম আৰু কমেডী। অসিত কুমাৰ মোডীয়ে প্ৰযোজনা কৰা এইখন ভাৰতৰ দীৰ্ঘদিনীয়া টেলিভিছন ধাৰাবাহিকসমূহৰ ভিতৰত অন্যতম। ২০০৮ চনৰ ২৮ জুলাইত Sony SAB ত প্ৰিমিয়াৰ হোৱা এই ধাৰাবাহিকখন SonyLIV তও ডিজিটেলভাৱে উপলব্ধ

প্লট

মুম্বাইত পৰিৱেশিত এই ধাৰাবাহিকখনে বিভিন্ন সাংস্কৃতিক আৰু আঞ্চলিক পটভূমিৰ লোকৰ সৈতে বৈচিত্ৰময় সম্প্ৰদায় গোকুলধাম সমবায় গৃহ নিৰ্মাণ সমিতিৰ বাসিন্দাসকলৰ জীৱনক অনুসৰণ কৰে।

বেছিভাগ কাহিনীভাগেই কোনো ব্যক্তি, পৰিয়াল বা কেতিয়াবা সমগ্ৰ সমাজখনকে বিভিন্ন সমস্যাৰ সন্মুখীন হোৱা আৰু সমাধান কৰাৰ লগে লগে কেন্দ্ৰীভূত কৰে। চৰিত্ৰবোৰে সঘনাই ইজনে সিজনক সমৰ্থন কৰে আৰু একেলগে উৎসৱ উদযাপন কৰে, যাৰ ফলত তেওঁলোকৰ ঘনিষ্ঠ বন্ধনক উজ্জ্বল কৰি তোলা হয়।

এটা পুনৰাবৃত্তিমূলক বিষয়বস্তু জেঠালাল চম্পকলাল গাডাৰ ওপৰত কেন্দ্ৰিত, যিয়ে নিজকে প্ৰায়ে হাস্যৰসময়ী পৰিস্থিতি আৰু বিপদত পেলায়, নতুন প্ৰত্যাহ্বানৰ সৃষ্টি হোৱাৰ আগতেই চমু মুহূৰ্তৰ সকাহৰ সৈতে।

চিত্ৰগ্ৰহণ

ধাৰাবাহিকখনৰ চিত্ৰগ্ৰহণ মুম্বাইৰ Film City ত হয়। নিৰ্দিষ্ট দৃশ্যৰ বাবে বাহ্যিক চিত্ৰগ্ৰহণ স্থানত হৈছে, যেনে: গুজৰাট, নতুন দিল্লী, গোৱা আৰু বহিঃৰাজ্যৰ স্থান যেনে লেষ্টাৰ, লণ্ডন, ব্ৰুচেলছ, পেৰিছ, হংকং আৰু চিংগাপুৰ।

চিত্ৰগ্ৰহণ

২০২০ চনৰ মাৰ্চৰ পৰা জুনলৈ ভাৰতত ক’ভিড-১৯ মহামাৰী লকডাউনৰ পৰিপ্ৰেক্ষিতত চিত্ৰগ্ৰহণ বন্ধ। একে সময়ছোৱাতে প্ৰকাশ পাইছিল যে ইয়াক প্ৰথমে দুবছৰৰ বাবে পৰিকল্পনা কৰা হৈছিল আৰু মূল পৰিকল্পনাত উল্লেখ কৰা অনুসৰি ২০১০ চনত নিজেই অফ-এয়াৰ হৈ যাব পাৰে। ২২ জুলাই ২০২০ৰ পৰা এই অনুষ্ঠানটোৱে নতুন খণ্ড সম্প্ৰচাৰ আৰম্ভ কৰে। ২০২১ চনৰ এপ্ৰিল মাহত ক’ভিড-১৯ আক্ৰান্তৰ সংখ্যা বৃদ্ধিৰ বাবে মহাৰাষ্ট্ৰ চৰকাৰে ৰাজ্যত চিনেমা আৰু টিভি শ্ব’ৰ শ্বুটিং বন্ধ কৰি দিয়ে। এই নিলম্বনৰ বাবেই এপ্ৰিলৰ পৰা জুলাইলৈকে শ্ব’টোৰ শ্বুটিং দমনত হৈছিল।

ডাব কৰা সংস্কৰণসমূহ

ইটিভি প্লাছৰ বাবেও তেলেগু ধাৰাবাহিকখনক তৰক মামা আয়ো ৰামা বুলি ডাব কৰা হৈছিল আৰু মাৰাঠী ৰ বাবে গোকুলধামচি দুনিয়াদাৰী হিচাপে ফকত মাৰাঠী।

ক্ৰছ অভাৰ আৰু বিশেষ খণ্ড

যোশী আৰু বাকনীয়ে ২০১০ চনত আন এখন SAB TV চিটকম Sajan Re Jhoot Mat Bolo ত জেঠালাল আৰু দয়াৰ চৰিত্ৰত অভিনয় কৰিছিল।

অন্য মাধ্যম

কমিক্স

ধাৰাবাহিকখনৰ চৰিত্ৰসমূহৰ ওপৰত ভিত্তি কৰি কমিক্স ২০১৪ চনত SAB Ke Comics ধাৰাবাহিকৰ অংশ হিচাপে মুকলি কৰা হৈছিল।

স্পিন-অফ

ৰ চৰিত্ৰসমূহৰ আধাৰত নিৰ্মিত এখন এনিমেটেড ধাৰাবাহিক তাৰক মেহতা ক্কা ছোটা চাচমাহ শীৰ্ষক তাৰক মেহতা ক্কা ছোটা চাচমাহ ২০২১ চনৰ ১৯ ​​এপ্ৰিলৰ পৰা Sony YAY! ত প্ৰচাৰিত। ই Netflix তও উপলব্ধ। এখন টেলিভিছন ছবি তাপু এণ্ড দ্য বিগ ফেট এলিয়েন ৱেডিং ২০২২ চনৰ ২৭ মে'ত Sony YAY! ত প্ৰচাৰিত হৈছিল।

শ্ৰেণী:ইংৰাজী ভাষাৰ দূৰদৰ্শন ধাৰাবাহিক
কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়

কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয় হৈছে অসমৰ গুৱাহাটীত অৱস্থিত এখন ৰাজ্যিক বিশ্ববিদ্যালয়। ইয়েই হৈছে উত্তৰ-পূৰ্বাঞ্চলৰ ভিতৰত প্ৰথম আৰু ভাৰতৰ ভিতৰত ১৪তম মুক্ত বিশ্ববিদ্যালয়। অসম বিধানসভাৰ Act XXXVII of 2005 জৰিয়তে ইয়াক প্ৰতিষ্ঠা কৰা হৈছিল। ২০০৫ চনৰ ৭ ছেপ্তেম্বৰত অসমৰ ৰাজ্যপালে এই আইনক সন্মতি প্ৰদান কৰে। ডিচটেন্স এডুকেশ্বন কাউন্সিল য়ে ২০০৭ চনত আৰু ২০০৯ চনত ইউনিভাৰ্ছিটি গ্ৰাণ্টছ কমিছন য়ে কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ক স্বীকৃতি দিয়ে।

মূলমন্ত্ৰ

সাম্প্ৰতিক কালৰ শৈক্ষিক ব্যৱস্থা ব্যৱহাৰ কৰি distance and open educationৰ জৰিয়তে সকলো শ্ৰেণীৰ লোককে উন্নত মানদণ্ডৰ উচ্চ শিক্ষা প্ৰদান কৰাৰ লক্ষ্য লৈ এই বিশ্ববিদ্যালয়খন প্ৰতিষ্ঠা কৰা হৈছিল। বিশ্ববিদ্যালয়খনৰ মূলমন্ত্ৰ হৈছে বয়স, ভৌগোলিক সীমাৰ প্ৰতিবন্ধকতাক নেওচি শিক্ষা প্ৰদান কৰা।

স্বীকৃতি

অসম বিধানসভাৰ Act XXXVII of 2005 জৰিয়তে কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়খন প্ৰতিষ্ঠা কৰা হৈছিল। ২০০৫ চনৰ ২৯ ছেপ্তেম্বৰত ডিচটেন্স এডুকেশ্বন কাউন্সিল আৰু ২০০৯ চনত ইউনিভাৰ্ছিটি গ্ৰাণ্টছ কমিছন-য়ে এই মুক্ত বিশ্ববিদ্যালয় খনক স্বীকৃতি দিয়ে।

বিদ্যালয়সমূহ

২০০৮ চনত বিশ্ববিদ্যালয়খনত প্ৰথম নামভৰ্তি আৰম্ভ হয়। প্ৰথম বৰ্ষত মুঠ ৪২০০ জন ছাত্ৰ-ছাত্ৰী আছিল। দুবছৰৰ পাছত, ২০০৯ চনত নামভৰ্তি কৰা ছাত্ৰ-ছাত্ৰীৰ সংখ্যা ২৪,০০০ লৈ বৃদ্ধি পায়। বৰ্তমান বিশ্ববিদ্যালয়খনত প্ৰায় ৪০টা পাঠ্যক্ৰম আছে। Humanities, বিজ্ঞান, সমাজ বিজ্ঞান আদি বিভাগত পি.এইচ.ডি, স্নাতকোত্তৰ, স্নাতক ডিগ্ৰী, ডিপ্ল’মা আৰু চাৰ্টিফিকেট – এই পাঠ্যক্ৰম সমূহ ইয়াত প্ৰদান কৰা হয়। ইয়াৰ উপৰিও, ৰাজ্যৰ পলিটেকনিক আৰু ইনডাচট্ৰিয়েল ট্ৰেনিং ইনষ্টিটিউট (Industrial Training Institute , I.T.I s.) ৰ সহায়ত ইয়াত বৃত্তিমূলক প্ৰশিক্ষণ প্ৰদান কৰা হয়।

এই বিশ্ববিদ্যালয়খনৰ অধীনত সমগ্ৰ উত্তৰ-পূৰ্বাঞ্চলত মুঠ শৈক্ষিক কেন্দ্ৰ (study centre) ২২০টা আছে। কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ অধীনত গুৱাহাটী কেন্দ্ৰীয় কাৰাগাৰ, যোৰহাট কেন্দ্ৰীয় কাৰাগাৰ আৰু অভয়াপুৰী কাৰাগাৰত তিনিটা শৈক্ষিক কেন্দ্ৰ স্থাপন কৰা হৈছে। ইয়াৰ জৰিয়তে, কাৰাগাৰৰ কয়দীসকলক বিশ্ববিদ্যালয়ৰ তৰফৰ পৰা বিনামূলীয়াকৈ শিক্ষা প্ৰদান কৰা হয়।

ই-বিদ্যা

কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ ই-বিদ্যা ৱেবছাইটটৱে ডিজিটেল পদ্ধতিৰ জৰিয়তে শিক্ষা প্ৰদান কৰে।

পঞ্চম প্ৰতিষ্ঠা দিৱস উদযাপন

২০১১ চনৰ ২০ জুলাইত গুৱাহাটীৰ ৰবীন্দ্ৰ ভৱনত কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ পঞ্চম প্ৰতিষ্ঠা দিৱস উদযাপন কৰা হয়। অসমৰ ৰাজ্যপাল জানকী বল্লভ পাটনায়কৰ সভাপতিত্বত এই অনুষ্ঠানটো অনুষ্ঠিত হৈছিল।

তথ্য সংগ্ৰহ

বাহ্যিক সংযোগ

কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ ফটো গেলেৰী
কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ ছ'ছিয়েল নেটৱৰ্ক
E-Journal Portal of Krishna Kanta Handiqui State Open University
Vice Chancellor - Krishna Kanta Handiqui State Open University.

শ্ৰেণী:অসমৰ বিশ্ববিদ্যালয়সমূহ
চাইলেচীয় ৱিকিপিডিয়া

চাইলেচীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ চাইলেচীয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত চাইলেচীয় ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

চাইলেচীয় ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
এলিছ এলিজাবেথ ড’হাৰ্টি

এলিছ এলিজাবেথ ড’হাৰ্টি জন্ম: ১৪ মাৰ্চ, ১৮৮৭ চন – মৃত্যু: ১৩ জুন, ১৯৩৩ চন; হাইপাৰট্ৰাইকোচিছ লেনুজিনোছা ৰোগ লৈ জন্মগ্ৰহণ কৰা এগৰাকী আমেৰিকান মহিলা আছিল, যাৰ পৰিচয় হৈছিল ঘাইকৈ দাড়ি থকা নাৰী।

জীৱনী

ড’হাৰ্টিৰ জন্ম হৈছিল মিনেছ’টাৰ মিনিয়াপলিছত আৰু তেওঁ হাইপাৰট্ৰাইকোচিছ লেনুজিনোছা নামৰ এক ৰোগত আক্ৰান্ত হৈছিল।

তথ্যসূত্ৰ

শ্ৰেণী:দাড়ি থকা নাৰী